Oxford University Press

Oxford University Press (OUP) er verdens største universitetsforlag målt i antall publikasjoner. Forlaget utgir årlig rundt 4 500 nye bøker, og har ca. 4 000 ansatte i mer enn 50 land. Forlaget ble grunnlagt i 1586, da University of Oxford i England fikk kongelig tillatelse til å trykke bøker. Forlaget er fortsatt en del av universitetet. Oxford University Press var en stund verdens største forlag, da det ca. 1690 fikk rettighetene til å utgi Kong James' bibel. I 1896 begynte den internasjonale ekspansjonen, da forlaget etablerte seg i USA. Forlaget er organisert som en allmennyttig stiftelse, og donerer årlig 30 % av overskuddet, minimum 12 millioner pund, til universitetet. Litteratur Carter, Harry: A History of the Oxford University Press. Clarendon Press, Oxford. 1975. Sutcliffe, Peter: The Oxford University Press: An Informal History. Clarendon Press, Oxford. 1978. Referanser Eksterne lenker (en) Offisielt nettsted (en-GB) Offisiell blogg (en) Oxford University Press – kategori av bilder, video eller lyd på Commons